Periferiako gazteak eta euskara. Ertza amildegi ala talaia? – Naroa Jauregizuria Lopategi AHIZE-AEK
Channel: Euskalgintzaren Kontseilua
Date: 06/06/2023

HITZALDIA | Periferiako gazteak eta euskara. Ertza amildegi ala talaia? 

Bilbo Handiko (Uribekosta, Bilbo eta Ezkerraldeko) 15-18 urte bitarteko gazteek euskara eta euskal kulturarekin zein harreman duten ezagutzen saiatu dira, ikastetxeen testuinguruan. Zuzenean eurei galdetu diete eta ondorioak ere eurekin kontrastatu dituzte. Esku-hartze horietatik euskara eta euskarazko kulturaren transmisioan eta arti-kulazioan lagun dezaketen hainbat jarraibide identifikatu dituzte. Azpimarratu behar da, gazte hauek borondatez parte hartu dutela, ikasgelaka egin dituzte esku-hartzeak eta horri esker oso ikuspegi anitza eta interesgarria jaso dute. Proiektu honetan oinarrituta euskara eta euskararen periferia terminoa definitu dute: gabezia eta gatazkarekin lotuta, baina aldi berean eraldaketarako eta berrartikulaziorako auke-ra eta bultzada izan daitekeena. 
_________ 

NAROA JAUREGIZURIA LOPATEGI. Ikasketaz soziologoa da, eta egun hizkuntza-kudeaketa aholkularia da AHIZEn, AEKren hizkuntza-aholkularitza zerbitzuan. Berdintasun- eta  garapen-politiketan, erakundeetako komunikazioan eta kultura transmisioan aditua eta aritua ere bada. 2013tik nazio-markagintzarekin eta kultura-transmisioarekin lotutako ikerketa, lan eta proiektuak egin ditu hainbat erakunde eta eragilerekin elkarlanean. 2017tik, 'Euskara. Kultura. Transmisioa. Ertzetatik ikerketa eta esku-hartzea' garatzen eta zuzentzen dabil. 

Webgunea: https://www.aek.eus/eu/zerbitzuak/ahize